อธิบดีกรมป่าไม้ สั่งตรวจสอบพื้นที่ 43 จุดเสี่ยงต้องสงสัยบุกรุกป่า หลังรถแบคโฮไถ่เปิดพื้นที่ป่าพรุควนเคร็งที่ถูกไฟไหม้
อธิบดีกรมป่าไม้ สั่งตรวจสอบพื้นที่ 43 จุดเสี่ยงต้องสงสัยบุกรุกป่า หลังรถแบคโฮไถ่เปิดพื้นที่ป่าพรุควนเคร็งที่ถูกไฟไหม้นายอรรถพล เจริญชันษา อธิบดีกรมป่าไม้ กล่าวถึงการขึ้นบินสำรวจสถานการณ์ไฟป่าพรุควนเคร็ง พบรถแบคโฮบุกรุกพื้นที่ป่าพรุที่ถูกไฟไหม้ บริเวณป่าสงวนแห่งชาติป่าคลองค็อง อำเภอเชียรใหญ่ จังหวัดนครศรีธรรมราช ว่า จะส่งเจ้าหน้าที่ป่าไม้ปูพรมสแกนตรวจสอบพื้นที่ 43 จุดเสี่ยงต้องสงสัยบุกรุกป่าเพิ่มเติม หากไม่บังคับใช้กฎหมายต่อเนื่องจะเกิดการบุกรุกป่าอีกได้ ซึ่งครั้งนี้มีประชาชนเข้าไปจุดไฟเผาป่าเพื่อให้ป่าเสียหายแล้วนำรถแบคโฮไถ่เปิดพื้นที่ป่าที่ถูกไฟไหม้ ในเบื้องต้นพบมีการบุกรุกป่ากว่า 7,000 ไร่ จากพื้นที่ป่าทั้งหมดประมาณ 230,000 ไร่ แต่มีประชาชนเข้ามาใช้พื้นที่อาศัยอยู่มากและมีการรุกคืบพื้นที่เข้ามาต่อเนื่องทุกปี โดยยืนยันจะไม่มีการเลือกปฏิบัติแน่นอนจะดำเนินคดีทั้งประชาชนและกลุ่มนายทุนที่บุกรุกป่าเข้ามาตามกฎหมายอย่างเด็ดขาดอธิบดีกรมป่าไม้ กล่าวย้ำว่า ส่วนกรณีมีผู้ครอบครองที่ดินได้นำเอกสาร ส.ป.ก. 4-28 ก. และ สค.1 มายื่น แต่ยังมีข้อสงสัยหลายอย่างที่ต้องมีการทำประโยชน์พื้นที่ แต่พื้นที่ดังกล่าวเป็นป่าพรุที่ไม่มีการทำประโยชน์ จึงต้องตรวจสอบภาพถ่ายทางอากาศว่ามีการทำประโยชน์ต่อเนื่องจริงหรือไม่